สำหรับคนไทยนะคะ
แนะนำที่นี่ค่ะ ราคาไม่แพงเวอร์ตามมาตรฐานฮ่องกง ใกล้ตลาด temple street เดินไป 500 เมตรถึง ของกินเยอะ ปากซอยมี sasa ไม่น่ากลัวเหมือนแถวจิมซาจุ่ย
ห้อง 150sqm. ก็ประมาณ 14 ตารางเมตร เอากระเป๋า 28” + 7” กางพร้อมกันได้สบาย หรือวางเสื้อผ้าบนโซฟาก็ได้
เตียงกว้าง ไม่แน่ใจว่า queen/king size นอนสองคนไม่เบียดกันเลย
พื้นกระเบื้องทำให้ฝุ่นน้อย ไม่ค่อยสกปรก แต่ไม่มีผ้าเช็ดเท้าให้ เดินออกมาจะเปียกพื้นไปหมด
ห้องน้ำสะอาดดี มีสบู่แชมพูให้เป็นขวดปั๊ม (ลักซ์/รีจอยซ์) แปรงสีฟันเอาไปเองดีกว่าของเค้าให้จะแข็งหน่อย นอน 4 คืนให้ผ้าเช็ดตัวคนละ 2 ชุด ❤️
ลิฟท์เล็กเข้าได้ 4 คนเบียดๆ ขึ้นมาชั้น 11 ใช้เวลาประมาณ 1-2 นาที แต่คนไม่เยอะ ไม่ต้องต่อคิวขึ้นลิฟท์ เข้ามาโซนห้องพักสะดวก ใช้รหัสที่ประตู ไม่ต้องไปติดต่อให้วุ่นวาย
อยู่ติดถนนใหญ่ ห้องหัวมุม เสียงอาจจะดังหน่อย เป็นเสียงรถเสียงแตร แต่เรานอนได้เพราะเหนื่อยมาก กับเป็นเสียงประตู เสียงกดรหัสห้องข้างๆ จะได้ยินชัด
เป็นเหมือนโฮสเทล ไม่ต้องกังวลเรื่องเพื่อนบ้านมาเช็ก หรือผิดกฎหมาย
แนะนำมากๆ เลยค่า 😍